Sumir telja að mælingar á hitastigi við yfirborð Jarðar séu óáreiðanlegar , þá sérstaklega vegna lélegra staðsetninga mælitækja og er umræða um það nokkuð sterk í Bandaríkjunum ( sjá t.d. Watts 2009 ) . Þær pælingar eru þó óraunhæfar , því að leitni hitastigs er hið sama í þéttbýli og dreifbýli , hvort sem hitastig er mælt með hitamælum á jörðu eða með gervihnöttum . Þegar hitastigsgögn eru greind , þá taka viðkomandi stofnanir sem vinna að úrvinnslu gagnanna með í reikninginn staðbundnar hitabreytingar sem eru sökum staðsetningar , eins og geta orðið ef veðurstöð er staðsett nálægt byggingu eða þar sem malbik getur hitað upp umhverfið . Það er gert með því að bera veðurstöðvar í þéttbýli saman við þær sem eru betur staðsettar í nágrenninu ( oft í nokkurra kílómetra fjarlægð ) og leiðrétt út frá þróuninni þar . Hitastig Jarðar síðastliðna rúma öld - mælt af þremur óháðum stofnunum . Það sem er aftur á móti mikilvægara , er að þegar verið er að reikna leitni hitastigs , þá skiptir minna máli hvað ein veðurstöð af mörgum sýnir heldur en hver leitnin er þegar búið er að taka saman gögnin . Enn fremur hefur verið sýnt fram á að villur vegna lélegrar staðsetningar eru ekki nægilegar til að hafa tölfræðileg áhrif á heildar hnattrænu hitaleitnina sem mæld hefur verið ( auk þess sem villur eru bæði í átt til kólnunar og hlýnunar ) . Að auki er rétt að taka það fram að viðvaranir um hækkun hitastigs – og þar með loftslagsbreytinga – eru ekki eingöngu byggðar á mælingum við yfirborð Jarðar . Aðrar mælingar , t.d. frá loftbelgjum , gervihnöttum – auk mælinga á hitastigi sjávar sýna allar hækkandi hitastig . Traust á vísindunum sem fjalla um hlýnun Jarðar og loftslagsbreytingar í heild , byggja á fjölmörgum gagnasöfnum frá mörgum óháðum aðilum , sem sýna sambærilega niðurstöðu , þ.e. hækkandi hitastig Jarðar . Heimildir , frekari upplýsingar og tengt efni Þessi færsla er þýðing á færslu af Skeptical Science , þar sem reynt hefur verið að einfalda textann fyrir almenna lesendur . Einnig er til upprunalegur texti um það sama og bendum við á þá færslu með frekari heimildir . Að lokum er færsla á skeptical science þar sem farið er ýtarlega í sama efni .